Eldrerådet har på sitt møte den 24.01.2022 diskutert den vanskelige situasjonen som veldig mang eldre nå er kommet i på grunn av de høye strømprisene.

Korona tiden er ikke over, mange eldre både ektepar og enslige, syke og friske har slitt i lang tid nå med mye smitte, frykt for å bli syke, mye har blitt stengt ned, få muligheter til adspredelser.  
Nå har mange i tillegg fått nye problemer å tenke på blant annet strømregningene som for mange er 2 og 3 dobbel av det normale. Så lenge man er to går det kan hende greit, men for mange enslige røyner det på. Alle ønsker å bo hjemme så lenge som mulig og det vil kommunen også helst at vi gjør. Det er billigere enn å ha eldre på institusjoner.  
Ikke bare strøm regningene er blitt mye høyere, rentene stiger, bensinen koster nå opp mot 20 kr literen, matvare prisene øker, ikke mange lyspunkter i hverdagslivet.

Det er helt nødvendig at de som sliter med å betale strømregningen får nødvendig økonomisk hjelp til å bevare liv og helse gjennom vinteren. Statlige tiltak er ikke tilstrekkelig, det er nødvendig med kommunale tiltak i tillegg.

Vi vet at mange eldre sparer på strømmen når prisene går opp samtidig som vi vet at temperaturen ikke skal synke mange grader før det kan få følger for gamle mennesker

Hva kan kommunen gjøre for å bedre situasjonen for de som sliter?

Hans Martin Gullhaug Kari Thommasen

Leder eldrerådet Nestleder